Jolly What!

Jolly What! var et amerikansk album med sanger spilt inn av The Beatles og den australske artisten Frank Ifield.

Vee-Jay Records hadde rettighetene til noen sanger av The Beatles, men fordi de ikke betalte nok royalties og heller ikke promoterte, mistet de rettighetene tidlig i 1964. De fikk beholde dem ut oktober 1964, og ga dermed ut EP-er og samlealbum for mest mulig å tjene på rettighetene i denne perioden. Jolly What! er et eksempel på dette. Albumet består av fire sanger av The Beatles, alle tidligere utgitt på single, og åtte låter med den for et amerikansk publikum ukjente artisten Frank Ifield.

Førsteutgivelsen hadde et bilde av en gammel karikatur med "beatles-parykk", mens en ny, med The Beatles på forsiden, ble trykket rett før Vee-Yay mistet rettighetene. Sistnevnte har stor samleverdi.

Sporliste
Side en
Side 1
 "Please Please Me" – The Beatles
 "Anytime" – Frank Ifield
 "Lovesick Blues" – Frank Ifield
 "I'm Smiling Now" – Frank Ifield
 "Nobody's Darling" – Frank Ifield
 "From Me to You" – The Beatles

Side 2
 "I Remember You" – Frank Ifield
 "Ask Me Why" – The Beatles
 "Thank You Girl" – The Beatles
 "The Wayward Wind" – Frank Ifield
 "Unchained Melody" – Frank Ifield
 "I Listen to My Heart" – Frank Ifield

Fotnoter

A Bloody Bad Album - snopes.com

Samlealbum fra 1964
The Beatles-plater